## Naredba o homologaciji zaštitnih kaciga i njihovih vidnika za vozače i suvozače motocikala i mopeda

### NN 58/2000 (13.6.2000.), Naredba o homologaciji zaštitnih kaciga i njihovih vidnika za vozače i suvozače motocikala i mopeda

# DRŽAVNI ZAVOD ZA NORMIZACIJU I MJERITELJSTVO

**1307**

Temeljem članka 13. stavak 2., članka 17. stavak 2. i članka 23. stavak 4.
Zakona o normizaciji (»Narodne novine« broj 55/96) ravnatelj Državnog zavoda
za normizaciju i mjeriteljstvo donosi

## NAREDBU

### O HOMOLOGACIJI ZAŠTITNIH KACIGA I NJIHOVIH VIDNIKA ZA VOZAČE I SUVOZAČE MOTOCIKALA I MOPEDA

I. PODRUČJE PRIMJENE

1. Zaštitne kacige za vozače i suvozače mopeda i motocikala moraju biti
homologirane sukladno ovoj naredbi.

2. Odredbe ove naredbe odnose se na zaštitne kacige za vozače i suvozače
mopeda i motocikala s bočnom prikolicom ili bez nje i vidnike ugrađene na tim
kacigama ili namijenjene za ugradbu na kacige.

Zaštitne kacige koje se upotrebljavaju na motoutrkama moraju zadovoljavati
strože zahtjeve.

II. ZAHTJEVI

3. Zaštitne kacige i njihovi vidnici u smislu ove naredbe moraju
zadovoljavati zahtjeve iz točaka 6. i 13. Pravilnika broj 22 Ekonomskog
povjerenstva Ujedinjenih naroda za Europu, s izmjenama i dopunama koje su
stupile na snagu zaključno 18. siječnja 1998. 1, koji je dodatak Ženevskome
sporazumu iz 1958. godine o prihvaćanju jednakih tehničkih propisa za vozila
na kotačima, opremu i dijelove koji mogu biti ugrađeni i/ili upotrijebljeni u
vozilima na kotačima i uvjeti za uzajamno priznavanje homologacija dodijeljenih
na temelju tih propisa  2 (u daljnjem tekstu: Pravilnik ECE R 22.04).

4. Pravilnik ECE R 22.04 u izvorniku dostupan je u normoteci Državnog zavoda
za normizaciju i mjeriteljstvo. Pročišćeni tekst dijelova toga pravilnika dan
je u prijevodu na hrvatski jezik u prilogu 1. ove naredbe.

\_\_\_\_\_\_\_\_\_\_\_\_
1
ECE dokumenti u kojima je objavljen tekst pravilnika:
     E/ECE/324 - E/ECE/TRANS/505Rev.1/ Ad.21/ Rev.3 ( Preradba 3., stupila na
snagu 5. svibnja 1991.)
     E/ECE/324 - E/ECE/TRANS/505Rev.1/ Ad.21/ Rev.3 / Amend.1 (Dopuna 1,
stupila na snagu 20. ožujka 1995.)
     E/ECE/324 - E/ECE/TRANS/505Rev.1/ Ad.21/ Rev.3 / Amend.2 (Dopuna 2,
stupila na snagu 18. siječnja 1998.)

2
Prijašnji naslov Sporazuma glasi: Sporazum o prihvaćanju jednakih
uvjeta za homologaciju i uzajamno priznavanje homologacije opreme i dijelova
motornih vozila, donesen u Ženevi 20. ožujka 1958.

III. ISPITIVANJE ZAŠTITNIH KACIGA I NJIHOVIH VIDNIKA

5. Ispitivanje zaštitnih kaciga i njihovih vidnika u smislu ove naredbe može
provoditi samo ovlašteni laboratorij prema zahtjevima Pravilnika ECE R 22.04.

IV. HOMOLOGACIJA ZAŠTITNIH KACIGA I NJIHOVIH VIDNIKA

6. Državni zavod za normizaciju i mjeriteljstvo provodi homologaciju zaštitnih
kaciga i njihovih vidnika u smislu ove naredbe prema Pravilniku ECE R 22.04.

V. PRIMJENA

7. Ova naredba stupa na snagu osmog dana nakon objave u »Narodnim novinama«.

8. Danom stupanja na snagu ove naredbe prestaje vrijediti Naredba o obaveznoj
homologaciji zaštitnih kaciga za vozače bicikala s motorom i za putnike na tim
vozilima (»Narodne novine« br. 53/91).

9. Kod provjere sukladosti zaštitnih kaciga do 1. listopada 2000. godine
prihvaćat će se zaštitne kacige homologirane prema Pravilniku ECE R 22.03.

10. Kod provjere sukladosti vidnika prihvaćat će se vidnici homologirani
prema Pravilniku ECE R 22, bez obzira na niz izmjena ili dopuna.

Klasa: 011-02/00-02/11
Urbroj: 558-04/7-00-1
Zagreb, 24. svibnja 2000.

Ravnatelj
Državnog zavoda za
normizaciju i mjeriteljstvo
**dr. sc. Jakša Topić, dipl. ing.,** v. r.

**PRILOG 1.**

»JEDNAKE ODREDBE KOJE SE ODNOSE NA HOMOLOGACIJU ZAŠTITNIH KACIGA I NJIHOVIH
VIDNIKA ZA VOZAČE I SUVOZAČE MOTOCIKALA I MOPEDA1« S IZMJENAMA I DOPUNAMA
KOJE SU STUPILE NA SNAGU DO 18. SIJEČNJA 1998. GODINE U PRIJEVODU NA
HRVATSKI JEZIK

**Pravilnik ECE R 22.04**

Prijevod sadrži ove dijelove pravilnika:

Točka 1. Područje primjene

Točka 2. Definicije

Točka 3. Zahtjev za homologaciju

Točka 4. Oznake

Točka 5. Homologacija

Točka 6. Opće specifikacije

Točka 13. Obavijest za nositelje kacige

*Dodaci:*

Dodatak 1: Izjava koja se odnosi na izdanu homologaciju (ili prošireni ili
odbijenu ili povučenu homologaciju ili potpunu obustavu proizvodnje) tipa zaštitne
kacige i tipa vidnika prema Pravilniku br. 22

Dodatak 2: Primjeri izgleda homologacijske oznake

Dodatak 3: Shematski prikaz zaštitne kacige

Dodatak 4: Modeli glave

Dodatak 9: Ispitivanje kuta otvaranja vidnika

\_\_\_\_\_\_\_\_
(1)
*Naslov izvornika na engleskome jeziku:*UNIFORM PROVISION CONCERNING THE APPROVAL OF PROTECTIVES HELMETS AND
THEIR VISORS FOR DRIVERS AND PASSENGERS OF MOTOR CYCLES AND MOPEDS

1. PODRUČJE PRIMJENE

Ovaj se pravilnik primjenjuje na zaštitne kacige za vozače i suvozače
mopeda i motocikala s bočnom prikolicom ili bez nje1  i vidnike ugrađene
na tim kacigama ili namijenjene za ugradbu na kacige.

2. DEFINICIJE  2

Za potrebe ovoga pravilnika:

2.1. *»zaštitna kaciga«* označuje kacigu koja je primarno
namijenjena za zaštitu nositeljeve glave od udara. Neke kacige mogu osigurati
dodatnu zaštitu;

2.2. *»oklop«* označuje čvrsti dio zaštitne kacige kojim je određen
njezin osnovni oblik;

2.3. *»zaštitna ispuna«* označuje gradivo koje se upotrebljava za
apsorpciju energije udara;

2.4. *»podstava«* označuje gradivo koje predviđeno radi udobnosti
nositelju;

2.5. *»sustav za držanje«* označuje čitav sklop s pomoću kojeg se
kaciga drži na glavi, uključujući sve dijelove za namještanje sustava ili
povećanje nositeljeve udobnosti;

2.5.1 *»remen za bradu«* označuje dio sustava za držanje koji se
sastoji od remena koji prolazi ispod vilice radi držanja kacige u određenu
položaju;

2.5.2 *»čašica za bradu«* označuje dodatak remenu za bradu koji
obuhvaća vrh nositeljeve brade;

2.6 *»štitnik«* označuje produljeni dio oklopa iznad očiju;

2.7 *»štitnik donjega dijela lica«* označuje odvojivi ili neodvojivi
dio kacige koji pokriva donji dio lica;

2.8 *»vidnik«* označuje prozirni zaštitni ekran koji se proteže
preko očiju i pokriva dio lica;

2.9 *»zaštitne naočale«* označuju prozirne štitnike koji pokrivaju
oči;

2.10 *»osnovna ravnina glave«* označuje ravninu na razini otvora
vanjskoga slušnog organa (vanjski otvor uha) i donjeg ruba očne šupljine
(donji dio očne šupljine);

2.6 *»osnovna ravnina modela glave«* označuje ravninu koja odgovara
osnovnoj ravnini ljudske glave;

2.12 *»referentna ravnina«* označuje pomoćnu ravninu koja je
usporedna s osnovnom ravninom modela glave na udaljenosti koja je ovisna o veličini
modela glave;

2.12 *»tip zaštitne kacige«* označuje vrstu zaštitnih kaciga koje
se međusobno bitno ne razlikuju u ovim bitnim značajkama:

2.13.1 naziv proizvođača ili njegov zaštitni znak

2.13.2 gradiva ili mjere oklopa, sustava držanja ili zaštitne ispune; Međutim,
tip zaštitne kacige može uključiti više veličina kaciga, podrazumijevajući
da je barem debljina zaštitnog remena kod svake veličine u tome rasponu
jednaka odgovarajućoj debljini kod zaštitne kacige koja je kod ispitivanja
zadovoljila zahtjeve ovoga pravilnika

2.14 *»tip vidnika«* označuje vrstu vidnika koji se međusobno bitno
ne razlikuju u ovim bitnim značajkama:

2.14.1 naziv proizvođača ili njegov zaštitni znak

2.14.2 gradiva, mjere, postupak proizvodnje (npr. oblikovanje prešanjem),
boja, površinska obradba, sustav pričvršćenja na kacigu;

2.15 *»homologacijsko ispitivanje«* označuje ispitivanje radi određivanja
stupnja u kojemu tip zaštitne kacige i/ili tip vidnika koji je dostavljen na
homologaciju zadovoljava zahtjeve ovoga pravilnika;

2.16 *»ispitivanje sposobnosti proizvodnje«* označuje ispitivanje
radi utvrđivanja je li proizvođač sposoban proizvesti kacige i/ili vidnike
sukladne kacigama i/ili vidnicima koji su dostavljeni na homologaciju;

2.17 *»uobičajeno ispitivanje«* označuje ispitivanje određenoga
broja kaciga i/ili vidnika odabranih iz jedne partije radi određivanja stupnja
u kojemu oni zadovoljavaju zahtjeve.

\_\_\_\_\_\_\_\_\_
1
Zaštitne kacige koje se upotrebljavaju na motoutrkama moraju zadovoljavati
strože zahtjeve.
2 Vidi
također shematski prikaz u dodatku 3.

3. ZAHTJEV ZA HOMOLOGACIJU

3.1 Zahtjev za homologaciju tipa zaštite kacige

3.1.1 Zahtjev za homologaciju tipa zaštite kacige, bez vidnika ili s jednim
ili više vidnika, mora podnijeti proizvođač zaštite kacige, vlasnik proizvođačeva
naziva ili zaštitnog znaka ili njegov pravovaljano ovlašteni predstavnik, i on
mora biti popraćen:

3.1.1.1 crtežima u tri primjerka u mjerilu 1:1, dostatno podrobnim da omoguće
utvrđivanje tipa kacige, uključujući postupke sastavljanja

Crteži moraju prikazivati mjesto predviđeno za homologacijsku oznaku danu u
točki 5.1.4.1.

3.1.1.2 kratkom tehničkom specifikacijom za upotrijebljeno gradivo i izvještajem
o ispitivanju fotometrijskih i kolorimetrijskih značajka retroreflektirajućih
gradiva.

3.1.1.3. Ako je kaciga opremljena s jednim ili više vidnika:

3.1.1.3.1 crtežima u tri primjerka u mjerilu 1:1, dostatno podrobnim da
omoguće utvrđivanje tipa vidnika i načina njegovog pričvršćenja na kacigu

Crteži moraju prikazivati mjesto predviđeno za homologacijsku oznaku danu u
točki 5.1.4.1.

3.1.1.3.2 tehničkim opisom upotrijebljenih gradiva za vidnik, postupka
izradbe i, po potrebi, površinske obradbe

3.1.1.4 s dostatnim brojem kaciga za provedbu ispitivanja koja su navedena u
točki 7.1, s vidnikom ili bez njega, uzetih iz uzorka od 20 kaciga raznih veličina
i jednom kacigom koju će zadržati tehnička služba odgovorna za provedbu
homologacijskog ispitivanja.

3.1.1.5 za svaki tip vidnika, ako se primjenjuje, sa sedam vidnika, uzetih iz
uzorka od najmanje 14 jedinica

Ispitivanja će se provesti na šest vidnika, a sedmi će zadržati tehnička
služba odgovorna za provedbu homologacijskog ispitivanja.

3.2 Zahtjev za homologaciju tipa vidnika

3.2.1 Zahtjev za homologaciju tipa vidnika, mora podnijeti proizvođač
vidnika, vlasnik proizvođačeva naziva ili zaštitnog znaka ili njegov
pravovaljano ovlašten predstavnik, i on mora biti popraćen:

3.2.1.1 crtežima u tri primjerka u mjerilu 1:1, dostatno podrobnim da omoguće
utvrđivanje tipa vidnika i načina njegova pričvršćenja na kacigu

Crteži moraju prikazivati mjesto predviđeno za homologacijsku oznaku danu u
točki 5.1.4.1.

3.2.1.2 tehničkim opisom upotrijebljenih gradiva za vidnik, postupka izradbe
i, po potrebi, površinske obradbe

3.2.1.3 popisom homologiranih kaciga na koje se može ugraditi vidnik

3.1.1.4 s deset vidnika uzetih iz uzorka od najmanje 14 jedinica i jednom
kacigom na koju je predviđena ugradba tih vidnika

Ispitivanja će se provesti na šest vidnika, a sedmi će zadržati tehnička
služba odgovorna za provedbu homologacijskog ispitivanja.

3.3 Mjerodavna ustanova mora provjeriti postojanje zadovoljavajućih dogovora
radi osiguranja djelotvorna nadzora nad sukladnošću proizvodnje prije
izdavanja homologacije tipa.

4. OZNAČIVANJE

4.1 Svaka zaštitna kaciga za koju je podnesen zahtjev za homologaciju
sukladno točki 3.1 mora imati:

4.1.1 na kacigi, trgovački naziv ili znak podnositelja zahtjeva i oznaku
veličine

4.1.2 na vidniku, ako se primjenjuje, trgovački naziv ili znak podnositelja
zahtjeva.

4.2 Vidnici za koje je podnesen zahtjev za homologaciju sukladno točki 3.2
moraju imati trgovački naziv ili znak podnositelja zahtjeva.

4.3 Oznake ne smiju biti stavljene u osnovnome području vidljivosti.

4.4 Oznake moraju biti neizbrisive, jasno čitljive i na lako pristupačnu
mjestu.

5. HOMOLOGACIJA

5.1 Homologacija tipa zaštitne kacige bez vidnika ili s jednim ili više
tipova vidnika

5.1.1 Ako zaštitne kacige ili vidnici za koje je zatražena homologacija
prema točki 3.1.1.4 zadovoljavaju zahtjeve ovoga pravilnika, mora se izdati
homologacija.

5.1.2 Svaki homologirani tip dobiva svoj homologacijski broj. Prve dvije
znamenke (sada 03) moraju označivati broj niza izmjena ili dopuna koji sadrži
najnovije veće tehničke izmjene ili dopune ovoga pravilnika objavljene do
vremena izdavanja homologacije. Ista ugovorna strana ne smije označiti istim
brojem drugi tip kacige koji je obuhvaćen ovim pravilnikom.

5.1.3. Obavijest o homologaciji ili o proširenju ili odbijanju homologacije
ili potpunome prestanku proizvodnje za određeni tip zaštitne kacige, bez
vidnika ili s jednim ili više tipova vidnika, prema ovomu pravilniku mora biti
dostavljena stranama u Sporazumu koje primjenjuju ovaj pravilnik u obliku
formulara koji je u skladu s modelom danim u dodatku 1.A ovoga pravilnika.

5.1.4. Osim oznaka koje su propisane u točki 4.1.1, na svaku zaštitnu
kacigu koja odgovara tipu koji je homologiran prema ovomu pravilniku, moraju se
s pomoću natpisa navedenih u točki 5.1.7 staviti ove pojedinosti:

5.4.1 međunarodna homologacijska oznaka koja se sastoji od:

5.4.1.1 kružnice oko slova »E«, iza kojeg se nalazi razlikovni broj države
koja je odobrila homologaciju3

5.1.4.1.2 homologacijskog broja i

5.1.4.1.3 crtice iza homologacijskog broja iza koje se nalazi serijski broj
proizvodnje. Serijski brojevi proizvodnje moraju biti neprekinuti za sve zaštitne
kacige homologirane u jednoj zemlji i svaka mjerodavna ustanova mora voditi
upisnik iz kojeg može provjeriti odgovaraju li tip i serijski broj proizvodnje.

5.1.5 Osim oznaka koje su opisane u točki 4.1.2, sljedeće pojedinosti treba
staviti tako da budu vidljive i čitljive na pristupačnome mjestu na svaki
vidnik, ako se primjenjuje, sukladno tipu homologiranomu s kacigom prema ovomu
pravilniku:

5.1.5.1 međunarodnu homologacijsku oznaku koja se sastoji od:

5.1.5.1.1 kružnice oko slova »E«, iza kojeg se nalazi razlikovni broj države
koja je odobrila homologaciju 3

5.1.5.1.2 slovno-brojčane oznake.

5.1.6 U dodatku 2.A ovoga pravilnika prikazani su primjeri izgleda
homologacijskih oznaka zaštitne kacige.

5.1.7 Svaka kaciga na koju se odnose odredbe iz točke 9. mora imati jedan od
natpisa navedenih u točki 5.1.4 zašiven na njezin sustav za držanje da bi se
smatrala homologiranom sukladno ovomu pravilniku. Drugi postupak pričvršćenja
natpisa dopušten je ako je sukladan gornjim odredbama.

5.1.8 Natpise iz točke 5.1.7 smije izdati mjerodavna ustanova ili proizvođač
uz prethodno dopuštenje mjerodavne ustanove.

5.1.9 Natpis iz točke 5.1.7 mora biti jasno čitljiv i otporan na habanje.

5.1.10 Homologacija kaciga veličine 48/49 mora se izdati bez dodatnih
ispitivanja ako takve kacige pripadaju već homologiranu tipu koji sadrži veličinu
50 u svojemu rasponu veličina.

5.1.11 Homologacija kaciga većih od veličine 62 mora se izdati bez dodatnih
ispitivanja ako takve kacige pripadaju već homologiranu tipu koji sadrži veličinu
62 u svojemu rasponu veličina.

5.2 Homologacija tipa vidnika

5.2.1 Ako vidnici za koje je zatražena homologacija prema točki 3.2.1.4
zadovoljavaju zahtjeve iz točaka 6.15 i 7.8 ovoga pravilnika, mora se izdati
homologacija.

5.2.2 Svaki homologirani tip dobiva svoj homologacijski broj. Prve dvije
znamenke (sada 03) moraju označivati broj niza izmjena ili dopuna koji sadrži
najnovije veće tehničke izmjene ili dopune ovoga pravilnika objavljene do
vremena izdavanja homologacije. Ista ugovorna strana ne smije označiti istim
brojem drugi tip vidnika koji je obuhvaćen ovima pravilnikom.

5.2.3. Obavijest o homologaciji ili o proširenju ili odbijanju homologacije
ili potpunome prestanku proizvodnje za određeni tip vidnika prema ovomu
pravilniku mora biti dostavljena stranama u Sporazumu koje primjenjuju ovaj
pravilnik u obliku formulara koji je u skladu s modelom danim u dodatku 1.B
ovoga pravilnika.

5.2.4. Osim oznaka koje su propisane u točki 4.2, na svaki vidnik koji
odgovara tipu koji je homologiran prema ovomu pravilniku, moraju se na pristupačnome
mjestu tako da budu vidljive i čitljive staviti ove pojedinosti:

5.2.4.1 međunarodna homologacijska oznaka koja se sastoji od:

5.2.4.1.1 homologacijskog simbola opisanog u točki 5.1.4.1

5.2.4.1.2 homologacijskog broja.

5.2.5 Oznake moraju biti jasno čitljive i otporne na habanje

5.2.6 Oznake ne smiju biti stavljene u osnovnome području vidljivosti.

5.2.7 Primjer izgleda homologacijske oznake za vidnik prikazan je u dodatku
3. ovoga pravilnika.

\_\_\_\_\_\_\_\_
3 1
za Njemačku, 2 za Francusku, 3 za Italiju, 4 za Nizozemsku, 5 za Švedsku, 6 za
Belgiju, 7 za Mađarsku, 8 za Češku Republiku, 9 za Španjolsku, 10 za
Jugoslaviju, 11 za Ujedinjeno Kraljevstvo, 12 za Austriju, 13 za Luksemburg, 14
za Švicarsku, 15 (prazno), 16 za Norvešku, 17 za Finsku, 18 za Dansku, 19 za
Rumunjsku, 20 za Poljsku, 21, za Portugal, 22 za Rusku Federaciju, 23 za Grčku,
24 (prazno), 25 za Hrvatsku, 26 za Sloveniju, 27 za Slovačku, 28 za
Bjelorusiju, 29 za Estoniju, 30 (prazno), za Bosnu i Hercegovinu, 32 - 36
(prazno) i 37 za Tursku. Iduće brojeve po redu treba dodjeljivati ostalim državama
po kronološkom redu po kojem one potvrđuju Sporazum o prihvaćanju jednakih
uvjeta za homologaciju i međusobno priznavanje homologacije opreme i dijelova
motornih vozila ili po kojem se one slažu s tim sporazumom, a tako određeni
brojevi biti će priopćeni od strane Glavnoga tajništva Ujedinjenih naroda
ugovornim stranama u tom sporazumu.

6. OPĆE SPECIFIKACIJE

6.1 Osnovna konstrukcija kacige mora biti u obliku čvrstoga vanjskog oklopa
koji sadrži dodatne dijelove za opsorpciju energije udara i sustav za držanje.

6.2 Zaštitna kaciga mora biti opremljena štitnicima za uši i ovratnikom.
Također, može imati odvojivi štit, vidnik i štitnik donjega dijela lica.

6.3 Ni jedan dio ne može se ugraditi ili staviti na zaštitnu kacigu osim
ako je konstriuran tako da ne može prouzročiti ozljedu i ako kaciga još
zadovoljava zatjeve ovoga pravilnika kad je na nju ugrađen ili stavljen takav
dio.

6.4 Opseg zaštite koju pruža kaciga je sljedeći:

6.4.1 Oklop mora pokrivati čitavo područje ispod ravnine AA˘
i prema dolje mora pokrivati barem područje do dužine CDEF na obje
strane modela glave (vidi sliku 1.A u dodatku 4.).

6.4.2 Kruti dijelovi i posebno oklop na stražnjemu dijelu ne smiju biti u
području valjka opisana kako slijedi (vidi sliku 1.B u dodatku 4.):

čiji je promjer 100 mm i

čija je os smještena u presjeku središnje ravnine simetrije modela glave i
ravnine koja je usporedna s referentnom ravninom i 110 mm je ispod nje.

6.4.3 Zaštitna ispuna kacige mora pokrivati sve površine određene u točki
6.4.1 i zadovoljavati zahtjeve iz točke 6.5.

6.5 Kaciga ne smije bitno utjecati na sposobnost nositelja da čuje.
Temperatura prostora uzmeđu glave i oklopa ne smije rasti prekomjerno; da se to
izbjegne, mogu se predvidjeti ventilacijski otvori na oklopu. Vanjska površina
oklopa mora biti potpuno glatka. Iznad referentne ravnine oblik kacige mora biti
neprekinuto konveksno zakrivljen, osim područja u kojemu je oblik uvjetovan
funkcijom. Nepravilne zakrivljenosti ispod referentne ravnine moraju biti s
blagim prijelazima. Oklop ne smije imati integrirani štit, ali može imati
integrirani štitnik donjega dijela lica.

Kad nije predviđen dodatak za pričvršćivanje naočala oblik prednjega
ruba ne smije onemogućivati nošenje naočala.

6.6. Ne smije biti vanjskih izbočina iznad vanjske površine oklopa koje su
veće od 5mm. Kad je odostraga na kacigi predviđen odvojivi držač za naočale,
taj se zahtjev ne odnosi na takav držač.

6.7 Sve vanjske izbočine osim kopče moraju biti glatke i s odgovarajućim
prijelazima. Glave zakovica moraju biti zaobljene i ne smiju nadvisivati vanjsku
površinu oklopa više od 2 mm.

6.8 Nisu dopušteni oštri rubovi usmjereni prema unutra na unutarnjoj strani
kacige; kruti unutarnji zaštitni dijelovi kacige moraju biti pokriveni
podstavom tako da sva opterećenja koja se prenesu na glavu ne budu jako
zgusnuta.

6.9 Razni dijelovi zaštitne kacige moraju biti ugrađeni tako da se ne mogu
lako odvojiti kao posljedica udara.

6.10 Sustavi za držanje moraju biti zaštićeni od grebenja.

6.11 Kaciga se mora držati na nositeljevoj glavi s pomoću sustava za držanje
koji je osiguran ispod donje čeljusti. Svi dijelovi sustava za držanje moraju
biti trajno pričvršćeni na taj sustav ili na oklop.

6.11.1 Kad sustav za držanje uključuje remen za bradu, taj remen ne smije
biti uži od 20 mm pri opterećenju 155 N ± 5 N koje se primjenjuje pod
uvjetima danim u točki 7.6.2.

6.11.2 Remen za bradu ne smije uključivati čašicu za bradu.

6.11.3 Remeni brade moraju biti opremljeni napravama za namještanje i održavanje
zategnutosti remena.

6.11.4 Naprave za spajanje i zatezanje remena brade moraju biti postavljene
na remene tako da nema tvrdih dijelova koji dosežu više od 130 mm po okomici
ispod referentne ravnine modela glave kad je kaciga stavljena na model glave
odgovarajuće veličine, ili tako da je cijela naprava između koštanih izbočina
donjega dijela donje vilice.

6.11.5 Ako sustav za držanje uključuje dvostruki D-prsten ili kliznu kopču/spojnicu
naprave za spajanje, mora biti osigurano da on ne može potpuno otkopčati i,
također, da zadrži slobodni kraj remena da ne ispadne kad je namješten sustav
za držanje.

6.11.6 Klizna spojnica i dvostruki D-prsten naprave za spajanje moraju biti
opremljeni poteznim zatvaračem koji se upotrebljava za otpuštanje sustava za
držanje. On mora biti crvene boje i namanjih mjera 10 x 20 mm.

6.11.7 Ako sustav za držanje uključuje brzootpusni mehanizam, tada postupak
otpuštanja toga mehanizma mora biti prepoznatljiv. Sve ručice, jezici, tipkala
ili druge satavnice koje je potrebno pokrenuti radi otpuštanja mehanizma moraju
biti obojeni crveno, ostali dijelovi sustava koje se vide kad je zakopčan ne
smiju biti slično obojeni i način otpuštanja mora biti stalno vidljiv.

6.11.8 Sustav za držanje mora ostati zakopčan kad se provode ispitivanja
opisana u točkama 7.3, 7.6 i 7.7. Kad tip kacige uključuje više veličina
kaciga, kaciga na kojoj se vrši ispitivanje mora predstavljati najnepovoljnije
uvjete (npr. najdeblja ispuna/podstava i dr.).

6.11.9 Kopča sustava za držanje mora biti tako konstruirana da spriječi
mogućnost pogrešnog rukovanja. To između ostaloga podrazumijeva da kopča ne
može ostati u djelomično zatvorenu položaju.

6.12 Mora biti poznato da značajke gradiva koja se upotrebljavaju u izradbi
kaciga ne pokazuju znatne promjene pod utjecajem starenja ili u okolnostima
uporabe u kojima se kaciga nalazi uobičajeno, kao što su izlaganje suncu,
krajnje temperature i kiša. Za gradiva koja se upotrebljavaju za dijelove
kacige koji dolaze u dodir s kožom, mora biti poznato da ne pokazuju znatne
promjene pod utjecajem znojenja ili kozmetičkih sredstava. Proizvođač ne
smije upotrebljavati gradiva koja nadražuju kožu. Proizvođač mora utvrditi
prikladnost predloženoga novog gradiva.

6.13 Nakon provedbe propisanih ispitivanja zaštitna kaciga ne smije imati ni
jedan lom ili izobličenje opasno za nositelja kacige.

6.14 Vanjska vidljivost

6.14.1 Za provedbu ispitivanja tehnička služba mora odabrati od postojećih
veličina jednoga tipa kacige veličinu za koju smatra vjerojatnom da će dati
najnepovoljniji rezultat.

6.14.2 Kaciga se mora staviti na model glave koja odgovara njezinoj veličini
postupkom koji je dan u dodatku 5. ovoga pravilnika.

6.14.3 U gornjim uvjetima ne smije biti zakriveno vidno polje (vidi slike 2A,
2B i 2C u dodatku 4.) koje je omeđeno:

6.14.3.1 *vodoravno*: s dva odsječka kutova diedra simetrična u odnosu
na središnju uzdužnu uspravnu ravninu modela glave koji su smješteni između
referentne i osnovne ravnine.

Svaki od tih kutova diedra određen je središnjom uzdužnom uspravnom
ravninom modela glave i uspravnom ravninom koja pravi kut ne manji od 1050 u
odnosu na središnju uzdužnu uspravnu ravninu i čiji je vrh dužina LK

6.14.3.2 *gore*: kutom diedra koji je određen referentnom ravninom
modela glave i ravninom koja pravi kut ne manji od 70 u odnosu na referentnu
ravninu i čiji je vrh dužina L1L2, gdje točke L1 i L2 predstavljaju oči

6.14.3.3 *dolje*: kutom diedra koji je određen osnovnom ravninom modela
glave i ravninom koja pravi kut ne manji od 450 u odnosu na osnovnu ravninu i čiji
je vrh dužina K1K2.

6.15 Vidnici

6.15.1 Način pričvršćivanja vidnika na kacigu mora biti takav da je on
pokretljiv. Mora biti moguće pomicanje vidnika izvan vidnoga polja jednostavnim
pokretom ruke. Međutim, ta odredba ne smije se zahtijevati za kacige koje
nemaju zaštitu brade, podrazumijevajući da je na kacigu stavljen natpis s
upozorenjem kupcu da se vidnik ne može pomicati.

6.15.2 Kut otvaranja (vidi dodatak 9.)

6.15.3 Vidno polje

6.15.3.1 Vidnik ne smije sadržati ni jedan dio koji može smanjiti korisniku
vanjsku vidljivost koja je određena u točki 6.14, bez obzira u kojemu je položaju
vidnik. Površina vidnika u vanjskome vidnom polju kacige međutim može uključivati:

dojnji rub vidnika, podrazumijevajući da je izrađen od gradiva s prenošenjem
barem jednakim kao u ostalome dijelu vidnika

napravu koja dopušta pokretljivost vidniku

Međutim, ako se ta naprava nalazi u vidnome polju vidnika koje je određeno
u točki 6.15.3.2, ona mora biti na donjemu rubu, imati visinu (h) najviše 10
mm, a širina (l) mora joj biti takva da umnožak (h x l) iznosi najviše 1,5
cm2. Isto tako, naprava mora biti izrađena od gradiva s prenošenjem barem
jednakim kao kod vidnika i ne smije imati bilo kakve ureze, boje ili drugih
premaza.

pričvršćenja i naprave koje dopuštaju pokretljivost vidniku ako su
postavljeni izvan vidnoga polja vidnika i ako je ukupna površina tih dijelova,
uključujući naprave koje dopuštaju pokretljivost vidniku, ako su predviđene,
ne prelazi 2 cm2 po mogućnosti raspoređena na obe strane vidnoga polja.

6.15.3.2 Vidno polje vidnika određeno je:

diedrom koji je određen referentnom ravninom modela glave i ravninom koja
pravi kut prema gore ne manji od 70, čiji je vrh dužina L1L2,
gdje točke L1 i L2 predstavljaju oči

s dva odsječka kutova diedra simetrična u odnosu na središnju uzdužnu
uspravnu ravninu modela glave

Svaki od tih kutova diedra određen je središnjom uzdužnom uspravnom
ravninom modela glave i uspravnom ravninom koja s tom ravninom pravi kut ne
manji od 900, čiji je vrh dužina LK i donji rub vidnika.

6.15.3.3 Za određivanje vidnoga polja vidnika koje je određeno u točki
6.15.3.2 kacigu s ugrađenim vidnikom koju treba ispitati treba staviti na
ispitni model glave odgovarajuće veličine sukladno odredbama iz točke
7.3.1.3.1, a nakon toga zatvoriti vidnik.

6.15.3.4 Vidnici ne smiju imati vidljive greške koje bi vjerojatno mogle
smanjiti vidljivost, kao što su mjehuravost, ogrebotine, uključci, mutne
mrlje, rupe, otisak odljevka i ogrebotine ili druge greške u vidnom polju koje
su nastale u proizvodnome postupku.

6.15.4 K tomu, vidnici moraju biti dostatno prozirni, ne smiju prouzročiti
vidljivo izobličenje predmeta gledanog kroz vidnik i ne smiju dovoditi do bilo
kakve zabune između boja koje se upotrebljavaju za znakove i signalizaciju u
cestovnome prometu.

6.16 OZNAČIVANJE RADI UOČLJIVOSTI

6.16.1 Opće

U cilju usklađivanja s nacionalnim zahtjevima za uporabu strane Sporazuma
mogu pojedinačno zahtijevati da se poboljša uočljivost korisnika danju i noću:

odsprijeda

odostraga

zdesna

slijeva

s pomoću dijelova od retrorefleksnih gradiva koja su sukladna
specifikacijama koje su dane u točkama od 6.16.2 do 6.16.6 ovoga pravilnika. Ne
smije biti moguće skidanje retrorefleksnih dijelova bez oštećenja kacige.

*Napomena:* Propisivanja obveze stavljanja oznaka radi uočljivosti

prepušteno je svakoj strani Sporazuma. Članak 3. Sporazuma kojemu je ovaj
pravilnik dodatak ne zabranjuje stranama sporazuma da zabrane uporabu kaciga
koje ne zadovoljavaju zahtjeve za uočljivost.

6.16.2 Refleksni dijelovi

6.16.2.1 Geometrija

Ukupna površina i oblik upotrijebljenih refleksnih dijelova moraju biti
takvi da je u svakome smjeru, koji odgovara jednomu od smjerova određenih u
donjoj slici, osigurana vidljivost s pomoću površine veličine najmanje 18 cm2
izmjerene u projekciji na jednu ravninu.

![](dodatni/374948.gif)

Na svakoj površini najmanje veličine 18 cm2 treba biti moguće
upisati:

krug promjera 40 mm, ili

pravokutnik površine najmanje 12,5 cm2 i širine najmanje 20 mm.

Svaka od tih površina mora se nalaziti što je moguće bliže točki dodira
oklopa s uspravnom ravninom koja je usporedna s uzdužnom ravninom simetrije, s
lijeve i desne strane, i što je moguće bliže točki dodira oklopa s uspravnom
ravninom koja je okomita na uzdužnu ravninu simetrije, s prednje i stražnje
strane.

6.16.3 Kolorimetrijsko ispitivanje

Svaka retrorefleksna površina mora emitirati bijelo svjetlo kad je
osvijetljena etalonom osvjetljenja A, s kutom promatranja 1/3 0 i s
kutom osvjetljenja b1 = b2
= 00 (ili b1 = ± 50,
b2 = 00 ); drugim riječima,
trobojne koordinate »x« i »y« odbijenog svjetla moraju se nalaziti u niže
navedenu području:

bijelo svjetlo:

granica prema plavomu x ł 0,310

granica prema žutomu x Ł 0,500

granica prema zelenomu x Ł 0,150 + 0,640x

granica prema zelenomu x Ł 0,440

granica prema grimiznomu x ł 0,050 + 0,750x

granica prema crvenomu x ł 0,382

6.16.4 Fotometrijsko ispitivanje

Najmanja vrijednost koeficijenta svjetlosne jakosti gradiva površine 18 cm2kad se zaokrene ne smije biti manja od vrijednosti koje su navedene u
sljedećoj tablici u milikandelama po luksu.

```
________________________________________________

Kut                       Kut osvjetljenja______
divergencije            00      200     400
________________________________________________
     20'              100       60      25
________________________________________________
```

6.16.5 Otpornost na vanjska sredstva

Nakon svakoga kondicioniranja opisanog u točki 7.2 kacigu treba vidno
ispitati. Nisu dopušteni tragovi pukotina ili veće distorzije retrorefleksnoga
gradiva.

6.16.5 Uskladivost gradiva

Ljepilo i retrorefleksno gradivo ne smiju štetno djelovati na mehanička
svojstva kaciga sukladna odgovarajućim ispitivanjima u ovome pravilniku.

13. OBAVIJEST ZA NOSITELJE KACIGE

13.1 Svaka zaštitna kaciga koja se nudi na prodaju mora nositi jasno
vidljivu naljepnicu sa sljedećim natpisom na nacionalnome jeziku ili barem na
jednom od nacionalnih jezika zemlje u kojoj se ona nudi na prodaju:

»Za primjerenu zaštitu ova kaciga mora se pažljivo i sigurno pričvrstiti.
Svaka kaciga koja je pretrpjela jak udarac mora se zamijeniti«

13.2 Osim toga, gdje ugljikovodici, sredstva za čišćenje, boje, naljepnice
ili drugi strani dodaci štetno djeluju na gradivo oklopa, izdvojeno i posebno
upozorenje mora se istaknuti na gore navedenoj naljepnici ovim riječima:

»Upozorenje: Ne stavljati na ovu kacigu boju, naljepnice, benzin ili druga
otapala«.

13.3 Na svakoj zaštitnoj kacigi mora biti jasno označena njezina veličina
i njezina masa, s točnošću od 50 grama, za određenu kacigu kakva se stavlja
na tržište. Najveća navedena težina mora uključivati sve dodatke koji se
isporučuju s kacigom i ambalažu u kojoj stavlja na tržište, bez obzira jesu
li dodaci stvarno ugrađeni na kacigu.

13.4 Svaka zaštitna kaciga koja se nudi na prodaju mora nositi naljepnicu s
prikazanim tipom ili tipovima vidnika koji su homologirani na zahtjev proizvodača.

13.5 Svaki vidnik koji se nudi na prodaju mora nositi naljepnicu s prikazanim
tipovima zaštitne kacige za koje je homologiran.

```

![](dodatni/374949.gif)
```

\_\_\_\_\_\_\_\_\_\_
1
Razlikovni broj zemlje koja je izdala/proširila/odbila/povukla homologaciju
(vidi odredbe o homologaciji u ovome pravilniku).
2
Prekrižite što se ne primjenjuje.

```

![](dodatni/374950.gif)
```

 \_\_\_\_\_\_\_\_\_\_\_
1
Razlikovni broj zemlje koja je izdala/proširila/odbila/povukla homologaciju
(vidi odredbe o homologaciji u ovome pravilniku).
2
Prekrižite što se ne primjenjuje.

Dodatak 2A.

**I. ZAŠTITNA KACIGA**

PRIMJER IZGLEDA HOMOLOGACIJSKE OZNAKE ZA ZAŠTITNU KACIGU BEZ VIDNIKA ILI S
JEDNIM ILI VIŠE TIPOVA VIDNIKA

(vidi točku 5.1 ovoga pravilnika)

![](dodatni/374951.gif)

Gornja homologacijska oznaka stavljena na zaštitnu kacigu pokazuje da je taj
tip kacige bio homologiran u Nizozemskoj (E4) pod homologacijskim brojem 032439.
Homologacijski broj pokazuje da je homologacija bila izdana sukladno zahtjevima
Pravilnika koji je na dan homologacije već uključivao 03 niz izmjena i dopuna
i da joj je 41628 serijski broj proizvodnje.

Napomena:

Homologacijski broj i serijski broj proizvodnje moraju biti postavljeni u
blizini kruga i iznad ili ispod slova ŻEŽ, ili lijevo ili desno od tog slova.
Znamenke homologacijskog broja i serijskog broja proizvodnje moraju biti na
istoj strani u odnosu na slovo "E"i usmjerene u istome smjeru. Treba
izbjegavati uporabu rimskih brojeva kako bi se izbjegla bili kakva zamjena s
drugim znakovima.

**II. VIDNIK**

PRIMJER IZGLEDA HOMOLOGACIJSKE OZNAKE ZA VIDNIK UGRAĐEN NA ZAŠTITNU KACIGU

(vidi točku 5.1 ovoga pravilnika)

![](dodatni/374952.gif)

Gornja homologacijska oznaka stavljena na vidnik pokazuje da je on bio
homologiran u Nizozemskoj (E4) pod oznakom FX2 i da je zajednički dio
homologirane kacige.

Napomena:

Oznaka vidnika mora biti postavljena u blizini kruga i iznad ili ispod slova
"E", ili lijevo ili desno od tog slova. Simboli u oznaci moraju biti
usmjereni u istome smjeru. Treba izbjegavati uporabu rimskih brojeva kako bi se
izbjegla bili kakva zamjena s drugim znakovima.

Dodatak 2B.

**I. ZAŠTITNA KACIGA**

PRIMJER IZGLEDA HOMOLOGACIJSKE OZNAKE ZA VIDNIK KACIGE

(vidi točku 5.2.7 ovoga pravilnika)

![](dodatni/374953.gif)

Gornja homologacijska oznaka stavljena na zaštitnu kacigu pokazuje da je taj
tip kacige bio homologiran u Nizozemskoj (E4) pod homologacijskim brojem 035413.
Homologacijski broj pokazuje da je homologacija bila izdana sukladno zahtjevima
Pravilnika koji je na dan homologacije već uključivao 03 niz izmjena i dopuna.

Napomena:

Homologacijski broj mora biti postavljen u blizini kruga i iznad ili ispod
slova "E", ili lijevo ili desno od tog slova. Znamenke homologacijskog
broja moraju biti na istoj strani u odnosu na slovo "E"i usmjerene u
istome smjeru. Treba izbjegavati uporabu rimskih brojeva kako bi se izbjegla
bili kakva zamjena s drugim znakovima.

![](dodatni/374954.gif)

![](dodatni/374955.gif)

![](dodatni/374956.gif)

![](dodatni/374957.gif)

![](dodatni/374958.gif)

![](dodatni/374959.gif)

Naredba, NN 58/2000-1307
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)